317 Rex

Cum dicat sapientia, Prou. 8[:15]: *Per me reges regnant*. Potest contingere quod aliqui sine sapientia prefuit, sed sine sapientia non regnant. Nam sicut patet per Philosophum, 8 *Ethicorum*, et Seneca in libro *De clemencia*, ad Neronem, qui preest ad vtilitatem subditorum, rex dicitur qui preest, tantum ad utilitatem propriam tirannus. De quibus Osee 8[:4]: *Ipsi regnaverunt, [et non] ex me; principes exstiterunt, et non* cognoverunt, id est non approbam. Sic regnauit Roboam filius Salomonis, 3 Reg. 12[:8], non perdidit regnum pro maiore parti.

Vnde dicit Chrisostomus, *Super Mattheum*, homilia prima, quod reges qui Deo placuerunt, diucius regnauerunt et prosperati sunt. Qui male se gesserunt, velociter transierunt et male finierunt, et humiliauit eos Deus coram hominibus. Vnde hic notandum est quod hodie vadit de appetitu terreni honoris, sicut quondam de regibus Israel primus rex Saul fugit quando querebatur ad regnum Dauid. Permisit ut regnaret Salomon. Appetit ut regnaret Roboam. Pugnauit ut regnaret super inferiora et bestias super alias, et aquilam super aues, sed aliud est inter terrena regitur. Nam superiora celestia regnauit super inferiora ad eorum vtilitatem propriam. Sic illi qui presunt in terris et regulant per sapientiam merentur dici celestes de quibus, Jer. 33[:12]. Regnabit rex et sapiens erit, qui vero ad comodum proprium presunt, Job 34[:30]: *Qui regnare facit [hominem] hypocritam propter peccata populi*. Vnde nota quod dicit Ysidorus, *Etymologiae*, libro 9, c. 31, reges a regendo dum sunt, sicut sacerdos a sanctificando. Non autem regit qui [non] corrigit. Recte faciendo regis nomen tenetur, peccando amittitur. Vnde secundum ipsum ibidem antiquum erat prouerbium: Rex eris si recte feceris, si non feceris, non eris.

¶ Item ibidem, regie virtutes due sunt, iustitia et pietas, sed plus laudatur secunda quam prima per se. Ideo, reges apud Grecos basilei vocantur, quia tanquam bases populum sustentant. Vnde et bases in scripturis /f. 99rb/ coronas habent. Quanto enim quis magis preponitur, tanto amplius pondere laboris grauatur. Et est sciendum quod sicut in omni operacione naturaliter membra sequuntur caput, et vbi caput intrat membra sequuntur. Sic secundum Virgilium, Regis ad exemplum totus componitur orbis. Vnde Eccle. 10[:17]: *Beata terra cujus rex nobilis est*. Et Matt. secundo [2:3]: *Herodes rex, turbatus est, et omnis Jerosolyma cum illo*.

¶ Item, notandum quod Nembroth primus legitur regnasse, Gen. 10[:10]. Et ille adquisiuit regnum per iniusticiam et oppressionem. Vnde verum dicitur quod dicit Augustinus, *De civitate*, c. 4, quod magna regna non sunt nisi latrocinia. Et Sap. 6, simia in tecto res fatuus sedens in solio. Nam simia quamuis sit animal modicum, tamen querit totum edificium. Sic rex fatuus suum regnum concutit male se habendo.

¶ Item, regi debentur tria: timor propter potestacione, honor propter dignitatem, amor propter bonitatem. De primo, Jer. [10:7]: *Quis non* timet *te, o Rex [gentium]*? quasi dicens nullus est qui debeat te timere. Solent reges timeri quando bene seruant iusticiam. Sed nullus seruauit fructuis iusticiam quam rex noster Deus in puniendo primum angelum et primum hominem expellendo eos de sedibus et de locis suis. Sicut ipse non pepercit familiaribus et collateralibus suis quomodo parcet hostibus suis, Ysai. 32[:1]: *Regnabit rex, et principes* eius *præerunt in judicio*, quasi dicens, non erit aliquis suis qui assenciet iudicio eius. Sed aliud est quandoque in curiis mundanorum regum vbi aliquando consiliarii eorum refrenant et temperant impetum eorum. Sed non sic de rege nostro, quia in iudicando tam terribilis erit quod peccatores vellent intrare cauernas si possent, sed nunc posset appellare homo ad curiam misericordie, sed tunc non, Prou. 20[:28]: *Misericordia et veritas custodiunt regem*. Sed tunc verificabitur illud Psal. [74:3]: *Cum accepero tempus, ego justitias judicabo*.

¶ Secundo, rex est honorandum propter dignitatem. Si reges terreni, qui modice sunt dignitatis respectiue iubentur honori apud nos, 1 Pet. 2[:17]: *Regem honorificate*. Quanto magis rex regum et dominus dominorum. Ipsum honoramus si precepta eius seruamus. Timent mundani homines statuta regum instingere, presertim quando apponitur pena omni bonorum uel membri mutulacio. Sed Christi statuta paruipenduntur qui minatur sub pena corporis et anime, Deut. 8[:11]: *Observa, et cave* quando *obliviscaris Domini*, etc. Dan. 6[:15]: *Omne decretum, quod* constituit rex, *non liceat* mutari.

¶ Item, regem honoramus preciosa offerendo sicut patet de tres magis, Matt. 2[:1]. Sed quidam parum aut nichil dant Deo, vix paruras panis et casei, sed de anima forsan minus, quia iuuentutem dant peccato, sed feces senectutis. Vix Deo filios claudos dant monasterio. Cum tamen dicatur, 1 Reg. 9[:20]: *Et cujus erunt optima quæque Israël? nonne tibi*, id est, regi.

¶ Tercio, rex est diligendus propter bonitatem, sed maxima bonitas relucet in rege Christo, qui indulget quando humiliamur. Stultus esset fur si se humiliando posset euadere nisi hoc faceret, 3 Reg. 20[:31]: *Audivimus quod reges Israël clementes sint: ponamus itaque saccos in lumbis nostris*, etc.